اللہ بشکؔ بزدار
دوذا ٹھیڑاں ژلِینگی مئے ڈیہی توار
ماذناں تھاشِننت دل رشوخیں سوار
دھیرواں دا گِہیں ناڑی ئے دست دار
نیں شفاں بُڑز بنت عاشقانی ازار
مئیں وطن کس نہ باڑت
تئی وطن کس نہ باڑت
مئے وطن کس نہ باڑت
دوذا اڑبنگ کوہانی واژہ اننت
ماث وھشیں دلے چھُکاں لولی دینت۔
لال جِیغاں مُراذے پھ دوشاں جننت
(پھ)ھیل وندیں دلے کسّے چیٹی وثار
مئیں وطن کس نہ باڑت
تئی وطن کس نہ باڑت
مئے وطن کس نہ باڑت
دوذا سیراں دھریسانی پھِڑ گرم بی
وھش گُشیں لوڑیانی سریندا شلی
جِیذاں مستیں شوانکانی کوہار بی
شوقاں سوہان داث نرم کوشیں بہار
مئیں وطن کس نہ باڑت
تئی وطن کس نہ باڑت
مئے وطن کس نہ باڑت